b'\n_START_ARTICLE_\nBarbara Lazovi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nLazovi\xc4\x87eva se rodila kot Barbara Varlec v Bre\xc5\xbeicah, kjer je tudi pri\xc4\x8dela svojo rokometno kariero pri klubu \xc5\xbdRK Bre\xc5\xbeice. Odra\xc5\xa1\xc4\x8dala je v vasi Bizeljsko, ki je od Bre\xc5\xbeic oddaljena dobrih 16 km. \xc5\xbde pri \xc5\xa1estnajstih letih je nastopila za \xc4\x8dlansko mo\xc5\xa1tvo Bre\xc5\xbeic, nato pa je dobro leto kasneje prestopila v ljubljanski RK Krim. Igra na polo\xc5\xbeaju desne krilne igralke. Sedaj je \xc4\x8dlanica makedonskega prvoliga\xc5\xa1a \xc5\xbdRK Vardar iz Skopja. To je njen \xc4\x8detrti profesionalni klub. Doslej je nastopila za Bre\xc5\xbeice in Krim v Sloveniji ter za srbski klub RK Zaje\xc4\x8dar. Ravno, ko je igrala v Srbiji je tedaj spoznala svojega bodo\xc4\x8dega mo\xc5\xbea Vuka Lazovi\xc4\x87a. Tudi Vuk je rokometa\xc5\xa1, ki je v jesenskem delu sezone 2011/12 je igral tudi v Sloveniji za RK Kr\xc5\xa1ko. Sedaj igra na polo\xc5\xbeaju pivota za TuS N-L\xc3\xbcbbecke v nem\xc5\xa1ki prvi ligi in je tudi \xc4\x8drnogorski reprezentant. Barbara in Vuk sta se poro\xc4\x8dila 18. junija 2011 in septembra 2011 se jima je rodil sin Luka.  Barbarin tast Danilo Lazovi\xc4\x87 (1951-2006) je bil zelo znan jugoslovanski filmski in gledali\xc5\xa1ki igralec.'